Antonio Gramsci

Òm polìtich italian.
Antonio Gramsci a l'era nassù a Ales ël 22 ëd gené dël 1891 e a l'é mòrt a Roma ël 27 d'avril dël 1937.

Dël 1911 a l'era vnù a studié a Turin, anté ch'a l'ha rancontrà sò prim amor, Pia Carena; dël 1916 a l'avìa prinsipià a scrive an sl'edission turinèisa dl' Avanti!, ant ël 1917 a l'avìa costituì, con Andrea Viglongo, Attilio Carena e Claudio Boccardo, l'Assossiassion ëd vita moral e, dël 1919, a l'era stàit un dij fondador dl' Ordine nuovo.

Ël 21 ëd gené dël 1921, a Livorn, a nass ël Partì Comunista d'Italia e Gramsci a intra ant ël Comità Central.
Dël maj 1922 a part për Mosca për arpresenté sò partì ant ël comità esecutiv dl'Antërnassional comunista.
Dël 1924 a fonda ël giornal dij comunista italian, l'Unità.
Deputà al Parlament italian e Segretari del Partì Comunista, a j'8 ëd novèmber dël 1926 a l'é arestà séghit a le laj ecessionaj adotà dal govern fassista e condanà a 20 ann ëd përzon.
Malavi, dël 1935 a l'é trasferì ant na clìnica ëd Roma, andoa a meur dòp doi ann.

Gramsci, Antonio